Սիգնե Բաումանե

Սիգնե Բաումանե (, ), լատվիացի մուլտիպլիկատոր, գեղանկարիչ, իլյուստրատոր, գրող։ Կինոարվեստի և գիտության ակադեմիայի անդամ է, Նյու Յորքի կինոարվեստի հիմնադրամի խորհրդի անդամ (2005)։ Սիգնե Բաումանեն նաև մանկավարժ է, 2000-2002 թվականներին դասավանդել է Փրաթ ինստիտուտում։

Կենսագրություն 
Սիգնե Բաումանեն ծնվել է Լատվիայի Աուցե քաղաքում, մեծացել է Տուկումսում և Սախալինի կղզում։ Ամուսնացած է եղել  նկարիչ, իմպրեսարիո Յուրի Գավրիլենկոյի և շվեդ մուլտիպլիկատոր Լաս Փերսոնի հետ։ 14 տարեկանում տպագրության համար նյութեր է գրել։  1989 թվականին ավարտել է Մոսկվայի համալսարանի փիլիսոփայության ֆակուլտետը։

Գործունեություն 
Որպես մուլտիպլիկատոր աշխատել է 1989 թվականից, եղել Dauka Animation Studio-ի մուլտիպլիկատորը։ Հաջորդ մի քանի տարիների ընթացքում տեղական հեռուստատեսությունը հեռարձակել է Բաումանեի նախագծած մի քանի անիմացիոն գովազդներ։ 1991 թվականին Բաումանեն նկարահանել է իր առաջին անիմացիոն ֆիլմը՝ «The Witch and the Cow». եղել է ֆիլմի սցենարիստը, ռեժիսորը, դիզայնեը և մուլտիպլիկատորը։

Երկու տարի Մոսկվայում զբաղվել է մանկական գրքերի նկարազարդմամբ, ապա 1993 թվականին Ռիգայում կրկին զբաղվել մուլտիպլիկացիայով, նկարազարդությամբ և բեմական դիզայնով։ 1995 թվականի սեպտեմբերին տեղափոխվել է Նյու-Յորք, Բիլ Փլիմփթոնի հետ աշխատել որպես արտադրության մենեջեր, ստիլիստ։

1998 թվականին վերսկսել է աշխատանքը որպես անկախ անիմատոր, նկարահանել մի քանի ֆիլմեր։ Դրանցից երկուսը, Woman and Veterinarian («Կանայք և անասնաբույժները») նկարահանվել է Լատվիա կատարած այցերի ժամանակ, մնացածը նկարահանվել են Նյու Յորքում։

Սիգնե Բաումանը նախաձեռնել և ղեկավարել է մի շարք անկախ անիմացիոն ծրագրեր։ Պատրիկ Սմիթի և Բիլ Փլիմփթոնի հետ միասին կազմում են Square Footage Films նյույորքյան անկախ անիմատորներից բաղկացած խմբի առանցքը, որն ինքնակամ հրապարակում և տարածում, բաշխում է իրենց սեփական DVD-ները։

Մուլտիպլիկացիայից բացի, Բոմանեն գեղանկարիչ է և ստեղծել է բազմաթիվ նկարներ ու քանդակներ, պատկերազարդել է մանկական գրքեր։

Մրցանակ 
 Գուգենհայմ կրթաթոշակ արվեստի բնագավառում բացառիկ ստեղծագործական ունակությունների համար, 2017

Ֆիլմագրություն

Անիմացիոն կարճամետրաժ ֆիլմեր 
 The Witch And The Cow (1991)
 Tiny Shoes (1993)
 The Gold Of The Tigers (1995)
 Love Story (1998)
 The Threatened One (1999)
 Natasha (2001)
 Five Fucking Fables (2002)
 Woman (2002)
 Dentist (2005)
 Five Infomercials For Dentists (2005)
 Teat Beat Of Sex (2007)
 Veterinarian (2007)
 The Very First Desire Now and Forever (2007)
 Teat Beat Of Sex: Episodes 8,9,19,11 (2007)
 Birth (2009)

Անիմացիոն գործեր 
 Rocks in My Pockets (2014)

Ժողովածու (DVD) 
 Avoid Eye Contact Vol. 1
 Avoid Eye Contact Vol. 2
 Ten Animated Films by Signe Baumane
 Teat Beat of Sex

Երաժշտական տեսահոլովակներ 
 Cousin Joe Twoshacks - "Tarzan" (2014)

Ծանոթագրություններ

Արտաքին հղումներ 
Պաշտոնական կայք
Teat Beat of Sex website
Online art gallery
Internet Movie Database
Rocks in My Pockets official website

Լատվիացի մուլտիպլիկատորներ
Լատիշ նկարիչներ
Մոսկվայի պետական համալսարանի շրջանավարտներ
Մոսկվայի պետական համալսարանի փիլիսոփայության ֆակուլտետի շրջանավարտներ
Խորհրդային նկարչուհիներ
Խորհրդային մուլտիպլիկատորներ
Լատիշ սցենարիստներ
Լատիշ կին գրողներ
Լատիշ ռեժիսորներ
Լատիշ նկարչուհիներ